*«Бәйтерек» ҰБХ» АҚ Басқарма төрағасы*

*А.Ә.Әріпхановтың 2018 жылғы 6 ақпан*

*сағ. 10:00-де өтетін «Шағын және орта бизнесті*

*қолдау шаралары туралы» 2-мәселе бойынша*

*ҚР Үкіметіндегі отырысқа баяндамасының тезистері*

Құрметті Бақытжан Әбдірұлы!

Құрметті Үкімет мүшелері!

*2-слайд*

«Бәйтерек» холдингінің бекітілген даму стратегиясына сәйкес қызметінің басты бағыттарының бірі қаржылық және қаржылық емес институттары арқылы **шағын және орта кәсіпкерлікті** қолдау болып табылады. **Қаржыландыру құралдары** пайыздық мөлшерлемелерді субсидияландыру, қарыздар бойынша кепілдік беру, қаражатты екінші деңгейдегі банктерде шартты орналастыру арқылы кәсіпкерлерге кредит беру, гранттар беру, сақтандыру және экспорттық операцияларды қаржыландыру сияқты кең спекторлармен ұсынылған.

**Қаржылық емес қолдау** тегін кеңес беру қызметтері мен кәсіпкерлерді оқытуды білдіреді.

*3-слайд*

Осылайша, 2017 жылы **«Даму» қоры** ШОБ бастамаларын қолдаудың **негізгі институты** ретінде **БЖК-2020** кәсіпкерлерді қолдау**, өңдеуші кәсіпкерліктегі ШОБ субъектілерін қолдау** бағдарламаларын іске асыру бойынша жұмысты жалғастырды, сондай-ақ **өнімді жұмыспен қамтуды және жалпы кәсіпкерлікті** дамыту бағдарламасын және **«Нұрлы жер»** тұрғын үй құрылысы бағдарламасын іске асыру басталды. 2017 жылы «Даму» қорының барлық қаржылық қолдау бағдарламалары шеңберінде жалпы **сомасы 548 млрд. теңгеге** **11 925 жоба** қолдау тапты *(сыйақы мөлшерлемесін субсидиялау тетіктері арқылы 276 млрд. теңге сомасындағы 2 310 жоба, кредиттерді кепілдендіру - 42 млрд. теңгеге - 1 310 жоба және екінші деңгейдегі банктерге қаражатты шартты орналастыру - 230 млрд. теңге сомасына 8 305 жоба)*.

Нəтижесінде 2017 жылға шағын және орта бизнес субъектілеріне берілген кредиттердің жалпы көлеміндегі (1 524 млрд. теңге) **Холдингтің қолдау көлемі 35%** құрады (531 млрд. теңге).

«Бәйтерек» холдингінің шағын және орта бизнес субъектілерін қолдауға 2017 жылы ұсынған құралдары оперативтік деректерге сәйкес, **25 мыңнан астам жаңа жұмыс орындарын құруға, 4,3 трлн. теңгеге тауар өндіруге** және **217 млрд. теңге** сомасына бюджетке **салық төлемдеріне** ықпал етті.

*4-слайд*

Үкіметтің қаулысымен бекітілген **«БЖК-2020»** шеңберінде «Бәйтерек» хо лдингі сыйақы мөлшерлемесін субсидиялау және кредиттерге кепілдік беру бөлігінде қаржы агентінің функциясын орындайды.

**2017 жылы субсидиялау бойынша бюджет 29,2 млрд. теңгені құрады** *(анықтама үшін: республикалық бюджеттен - 1,2 млрд. теңге, жергілікті бюджеттен - 28 млрд. теңге)*.

Бөлінген қаражат **толық игерілді, 2 287 жоба қолдауға** бағытталды *(анықтама үшін: жалпы кредит сомасы 249 млрд. теңге)*.

*Анықтама үшін: игеру көлемі 38,4 млрд. теңгені құрады. Асыра игеру ауысатын қалдық және екінші деңгейдегі банктерден тоқтатыла тұрған және тоқтатылған жобалар бойынша қайтарылатын сомалар, сондай-ақ 2015 жылдың соңында айналым қаражатын толықтыру үшін кредиттер бойынша сыйақы мөлшерлемесін субсидиялауға (Ұлттық қордан Республикалық бюджет арқылы) бөлінген қаражаттың 2017 жылы игерілуі есебінен қалыптасты.*

*Анықтама үшін:* *Сіздердің назарларыңызды 2017 жылы жалпы сипаттағы трансферттер туралы заң енгізілгеніне аударғым келеді. Бұл механизм «Бизнестің жол картасы-2020» бірыңғай бағдарламасының іске асырылуында келесі қиындықтарға әкеп соғады: аймақтар арасындағы субсидияларға қаражат бөлу мүмкіндігінің болмауы, көбінесе аймақтар арасында теңгерімсіздікке әкеп соғады.*

*Мысалы, 2017 жылдың басынан Ақмола облысында қаражат тапшылығы (800 млн. теңге), ал Қызылорда облысы бойынша қаражат профициті пайда болды (600 млн. теңге).*

*Бұл проблеманы шешу үшін ҚР ҰЭМ-нен «Даму» қорына «Нұрлы жер» бағдарламасына ұқсас өңірлер арасында қаржыны өздігінен бөлу мүмкіндігі бар қаржы агенті ретінде тікелей қаражат бөлу ұсынылады.*

*Бұл тетікті қолдану бөлінген бюджет қаражатын толық игеруді қамтамасыз етеді, аймаққа қарамастан кәсіпкерлер үшін қаржы қызметтерінің қолжетімділігін арттырады және пайдаланылмаған қаражат қалыптастыру тәуекелін төмендетеді.*

2017 жылы кредиттерге **кепілдік беру бойынша бюджет 2,5 млрд теңгені** құрады.

Бөлінген қаражат **толықтай игерілді** және **1 064 жоба қолдауға** жіберілген *(анықтама үшін: кредиттердің жалпы сомасы 38 млрд. теңге)*.

*Анықтама үшін: Бұл ретте 2,9 млрд теңге игерілді. Асыра игеру кепілдік шартының әрекеті тоқтатылған кезде, қаражат жобаларға кейіннен кепілдік беру үшін пайдаланылуы керектігіне байланысты.*

*Анықтама үшін:*

|  |  |  |
| --- | --- | --- |
| ***Клиенттің атауы*** | ***Қолдау құралы*** | ***Нысаналы мақсаты*** |
| *«Баян Сұлу» АҚ («Кондитер бұйымдарды өндіру»)* | *Мөлшерлемені субсидиялау* | *Тұрғын емес жылжымайтын мүлік салу (қарыз сомасы – 6,7 млрд теңге)* |
| *«Борзилов А.А.» ЖК («Зергерлік бұйымдарды өндіру»)* | *Мөлшерлемені субсидиялау, кепілдік беру* | *Тұрғын емес жылжымайтын мүлік салу (қарыз сомасы – 120 млн теңге, кепілдік – 60 млн теңге)* |
| *«Қайнар АКБ» ЖШС («Батарея мен аккумуляторларды өндіру»)* | *Мөлшерлемені субсидиялау* | *«ВТБ» ЕҰ АҚ мен «Қазинвестбанк» АҚ-дан қарызды қайта қаржыландыру және айналым қаражатын толықтыру (қарыз сомасы – 3,4 млрд теңге)* |

**Өңдеуші өнеркәсіпте шағын және орта кәсіпкерлік субъектілерін қолдау бойынша бағытты іске асыру** шеңберінде Ұлттық қордан бөлінген 200 млрд теңге көлеміндегі қаражатты **қайта игеру** жалғасады.

Бағытты іске асыру басталғаннан «Даму» қоры қайта игеруді есепке алып, **409,7 млрд теңге** сомасына **1 951 жобаға қолдау көрсеткен**, оның ішінде 2017 жылы **82 млрд. теңге** жалпы сомасына **460 жобаға қолдау көрсетілген**.

*5-слайд*

Үкіметтің жаңа бастамаларын **іске асыру** шеңберінде «Даму» қоры қалалар мен моноқалаларда **өнімді жұмыспен қамтуды және жаппай кәсіпкерлікті дамыту бағдарламасының** кәсіпкерлерге кейіннен кредит беру үшін **екінші деңгейдегі банктерге және микроқаржылық ұйымдарға** (бұдан әрі – МҚҰ) **қаражатты шартты орналастыру** бөлігіндегі операторы болып белгіленді. *(анықтама үшін: қалаларда және моноқалаларда 6% мөлшерлемесі бойынша 8000 АЕК-ге дейінгі сомаға және кепілдік беруге).*

*Анықтама үшін:* *РБ мен ЖАО қаржылары 2017 жылы «Даму» қорына (қарыз мерзімі 7 жыл) аударылды, Қордың игеру мерзімі 1 жыл (Қорға қаражат аударылған күннен бастап), тарту мөлшерлемесі 0,01%, ЕДБ игеру мерзімі - 6 ай (ЕДБ шоттарына қаражат аударылған күннен бастап), ЕДБ-ға орналастыру мөлшерлемесі - 1%*

2017 жылдың қорытындысы бойынша 10 млрд теңге жоспар бойынша 7 ЕДБ пен 2 МКҰ *(Анықтама үшін: «Нурбанк» АҚ, «БЦК» АҚ, «АТФ Банк» АҚ, «Сбербанк ЕҰ АҚ», «Қазақстан Халық Банкі» АҚ, «Forte Bank» АҚ, «Евразиялық банк» АҚ, «Ырыс» МКҰ, «РИЦ Кызылорда» МКҰ)* 11,8 млрд теңге қаржы орналастырылды, бірақ қазіргі уақытта орналасқан қаражаттың көлемі 13 млрд теңгені құрады.

*Анықтама үшін: Қалған 1 198 млн теңге сома осы жылдың ақпан айының соңына дейін орналастырылады.*

*Анықтама үшін: толық игермеу Әкімдіктерден қаражаттың кеш түсуіне (Алматы қ., Алматы обл., Қарағанды обл., Атырау обл., Шығыс Қазақстан обл. – 2017 жылдың желтоқсанында), сондай-ақ «В» рейтінгісінен төмен екінші деңгейдегі банктерде қаражат орналастыруды шектеген ішкі құжаттарға Холдингтің өзгерістер енгізуімен байланысты*.

2017 жылдың қорытындысы **бойынша 6,6 млрд. теңге** қарыз **сомасына 593 жоба** қолдау тапты. Бұдан басқа **3,5 млрд. теңге** сомасына **289 қарыз алушының** жобалары қарастыру сатысында.

**Қарыздарға кепіл беру** бағыты бойынша **бюджеттен 477 млн. теңге** бөлініп, **193 млн. теңге сомасында қаржы игерілді**. Нəтижесінде өткен жылы жалпы **1,9 млрд. теңге қарыз сомасына 172 жоба бойынша кепіл беру** келісімшарттарына қол қойылды, оның ішінде кепіл беру **сомасы 968 млн. теңгені** құрады.

**«Нұрлы жер» бағдарламасы шеңберінде** «Даму» қоры (ЕДБ-ға қаражат аудару бойынша функцияларды жүзеге асыратын қаржы агенттігі) **құрылыс салушылардың кредиттері бойынша мөлшерлемені субсидиялайды. Бұл мақсаттар үшін** бірнеше жыл бұрын субсидиялау бойынша қабылданған міндеттемелерді орындау есебінен **700 млн. теңге** бөлінген. 2017 жылдың қорытындысы бойынша **192 млн. теңге нақты игерілген**, **977 млн. теңге** жалпы сомасына 3 жылға **міндеттеме қабылданған**. Осылайша, 2017 жылы **кредиттерінің жинақтық сомасы** **27 млрд. теңге** болатын **23 компанияға қолдау көрсетілген**.

*Анықтама үшін: «Нұрлы жер» бағдарламасы ҚР ҰБ базалық мөлшерлемесінің деңгейінен 5% -дан аспайтын сыйақы мөлшерлемесімен жеке құрылыс салушыларға кредит беруді көздейді, бүгінгі күні ол жылдық 15,25% құрайды, оның ішінде «Даму» қоры сыйақы мөлшерлемесінің жылдық 7%-ын субсидиялайды. Қалған жылдық 8.25%-ын құрылыс салушы төлейді. Қазақстан Республикасы Үкіметінің 2016 жылғы 31 желтоқсандағы № 922 Қаулысына сәйкес, «Нұрлы жер» тұрғын үй құрылысы бағдарламасы бекітілді, оны іске асыру мерзімі 3 жылға (2017-2019 жж.) бекітілді, бұл ретте 2017 жылға бюджеттен 700 млн. теңге бөлінді, 2018 жылға - 10,7 млрд. теңге, 2019 жылға - 9,63 млрд. теңге жоспарланған.* *Сонымен қатар, бағдарламаның шарттарына сәйкес, ағымдағы қаржы жылындағы қаржы агентінің ағымдағы шотындағы субсидия қаражатының пайдаланылмаған қалдықтары келесі қаржы жылында қарыз алушылардың есепті қаржы жылына қабылданған өтінімдері бойынша пайдаланылады.* *Осылайша, Бағдарламаның бір реттік сипатта екендігін және Субсидиялау туралы келісімдер 3 жылға жасалатындығын ескере отырып, қабылданған міндеттемелер игеру ретінде есепке алынады.*

«Бәйтерек» холдингі кәсіпкерлік белсендігін іске асырудан басқа ШОБ (АДБ, БҰҰДБ, ЕҚДБ) жобаларын кейіннен қолдау үшін халықаралық қаржы ұйымдарынан кредиттік желілер мен қайтарылмайтын гранттар тарту бойынша белсенді жұмыс жүргізуде.

Осы жұмыс шеңберінде 2017 жылы «Даму» қоры ЕДБ және микроқаржылық ұйымдар арқылы микро/шағын және орта кәсіпкерлік субъектілерін қаржыландыру мақсаттары үшін Азия Даму Банкімен 72 млрд. теңге сомасына қарыз туралы келісімге қол қойды *(анықтама үшін: 2017 жылдың қорытындысы бойынша нақты тарту 8.08 млрд теңгені құрады)*.

Сондай-ақ 2017 жылы «Даму» қоры Біріккен Ұлттар Ұйымының Ғаламдық экологиялық қорынан (БҰҰДБ) қалаларда энергияны үнемдейтін жобаларды субсидиялау және кепілдендіру мақсатында 3 млн. АҚШ долларына баламалы (теңгеде) сомада қайтарылмайтын грант алған.

Шағын және орта бизнесті және бизнестегі әйелдерді қолдау бағдарламасын іске асыру шеңберінде «Даму» Қоры Еуропалық қайта құру және даму банкімен 2017 жылы жалпы сомасы 11 млн. АҚШ доллары сомасына келісім жасасты, оның 5,5 млн. АҚШ доллары іс жүзінде тартылды *(анықтама үшін: Kassa Nova банкі арқылы жобаларды қаржыландыру)*

*Анықтама үшін: Жеке секторды дамыту жөніндегі Ислам корпорациясынан 40 млн. АҚШ доллары (теңгемен) мөлшерінде қаражат тарту туралы келісім жасау, ЕҚДБ-нің (Kassa Nova Bank үшін) 5,5 млн. АҚШ доллары мөлшеріндегі қалдық сомасын тарту туралы келісім, ЕҚДБ-нің 60 млн. АҚШ доллары сомасындағы қарызы шеңберінде Forte Bank-ке кепілдік беру туралы мәселе пысықталуда.* *Сонымен қатар Даму қоры Еуропалық инвестициялық банкі арасында ШОБ-қа жасыл жобаларды қаржыландыру мақсаттары үшін жасалған келісім шеңберінде 200 млн. АҚШ доллары сомасына қаражат тарту туралы мәселе де қаралуда.*

*6-слайд*

ШОБ субъектілерін қаржылық емес қолдау бөлігінде, 2017 жылы кәсіпкерді **банкте қолдау құралын алуға дейін** сүйемелдеу есебінен консультациялық қызмет *(Анықтама үшін: КҚКО-да әлеуетті кәсіпкерлер мен бизнесмендерге кредиттік өнімдерді таңдауға көмек ретінде мемлекеттік қолдау мен кәсіпкерлікті дамытудың қолданыстағы шаралары тегін түсіндіріледі)* ұсыну сапасын арттыруды көздейтін тәсілдерді **қайта пішімдеу бойынша** үлкен **жұмыс жасалды**. Өткен 2017 жыл үшін **Халыққа қызмет көрсету орталықтары** (бұдан әрі – ХҚО клиенттерінің саны) **63 960 адамды** құрады, **Кәсіпкерлерді қолдаудың мобильді орталықтары** (бұдан әрі – КҚМО) **10 046 адамды** құрады**.** Қаржылық емес қолдау тәсілдерін жетілдіру бойынша өткізілген жұмыс есебінен **«Даму» қоры** 2017 жылы банкте қарызды мақұлдағанға дейін **2 423 жобаға** (2016 жылы 900 жобаға) қолдау көрсетті.

**Қашықтық консалдингі** **бойынша** нәтижелер жақсартылғанын атап өткен жөн. 2017 жылы **Call-орталық арқылы консультациялар** саны **69 829 бірлікті** құрады, бұл өткен жылғы көрсеткіштен 27%-ға артық. «Даму» қорының клиенттерін жаңа бағдарламалар туралы ақпараттандыру үшін әлеуетті қарыз алушылармен базалар бойынша нақты смс-хабарламалар жіберіліп, ақпараттық телефон шалулар жүзеге асырылуда.

*7-слайд*

«Бәйтерек» холдингі сақтандыру және гранттар ұсыну арқылы жеке сектор бастамаларына жан-жақты қолдау көрсететінін атап өткен жөн.

Осылайша, 2017 жылы «Kazakh Export» ЭСК» АҚ тетіктері арқылы экспорттық келісім-шарттардың **173,3 млрд теңге** жалпы сомасына **40 экспорттаушыларға қолдау көрсетілді**, сондай-ақ «Технологиялық даму жөніндегі ұлттық агенттік» АҚ құралдары арқылы **1,6 млрд. теңге** сомасына **9 инновациялық грант** бөлінді (бүгінгісіне – 9 автоматтырылған қызмет және 15 ақпараттық қызмет).

**Шағын және орта бизнес** субъектілері үшін қызмет алудың **қолжетімділігі мен айқындылығын арттыру** мақсатында бизнесті кешенді және клиентке бағытталумен қолдауды қамтамасыз ететін Холдингтің **Digital Baiterek** бірыңғай цифрлік алаңын **әзірлеу жүргізілуде**.

«Даму» қоры «Атамекен» Ұлттық кәсіпкерлер палатасымен кәсіпкерлік субъектілеріне және кәсіпкерлік бастамасы бар халыққа қаржылай емес қолдау көрсету шараларын ұсыну шеңберінде өзара іс-қимыл жөніндегі келісімге қол қойды. Осы Келісім шеңберінде ҰКП қызметкерлері «Даму» қорының кәсіпкерлеріне қызмет көрсету орталықтарының алаңында 8 лот бойынша сервистік қызмет көрсетеді (бухгалтерлік, заңдық, кедендік және т.б.).

*Анықтама үшін: КҚКО қызмет көрсету механизмі:*

*1) Қаржы агенті («Даму» қоры) қаржылық емес қолдау операторымен («Атамекен» ҰКП) мемлекеттік қаржылық емес қолдаудың функционалдық бағыттарын жүзеге асыру үшін КҚКО операциялық залында кеңесшілерді орналастыру үшін өзара ынтымақтастық туралы келісім жасайды;*

*2) мемлекеттік қаржылық емес қолдаудың функционалдық бағыттарын жүзеге асыру қаржылық емес қолдау құралдарының белгіленген тетігіне сәйкес жүзеге асырылады;*

*3) Қаржылық емес қолдау операторы тоқсан сайын есеп беру тоқсанының 10-күніне дейін мемлекеттік қаржылық емес қолдаудың функционалдық бағыттарын іске асыру шеңберінде КҚКО базасында оқыту курстарының кестесін құрастырады және қаржы агенттігімен келіседі;*

*4) КҚКО негізінде қаржы агенттігі басқа оқу бағдарламаларын, тренингтерді, шеберлік-класстарды өткізе алады, сондай-ақ кәсіпкерлікті дамытуға бағытталған дөңгелек үстелдер мен басқа да іс-шараларды ұйымдастыра алады.*

**Құрметті Бақытжан Әбдірұлы!**

Осылайша, «Бәйтерек» холдингісіне жүктелген шағын және орта бизнес субъектілерін қолдау бойынша стратегиялық міндеттемелер табысты орындалуда.

Назарларыңызға рахмет!